CELEX: 32010D0100
Language: da
Date: 2010-02-19 00:00:00
Title: 2010/100/: Kommissionens afgørelse af 19. februar 2010 om tilladelse til finsk støtte til frø og sædekorn i høståret 2010 (meddelt under nummer K(2010) 946)

20.2.2010   
            
            
               DA
            
            
               Den Europæiske Unions Tidende
            
            
               L 45/12
            
         KOMMISSIONENS AFGØRELSE
   af 19. februar 2010
   om tilladelse til finsk støtte til frø og sædekorn i høståret 2010
   (meddelt under nummer K(2010) 946)
   (Kun den finske og den svenske udgave er autentiske)
   (2010/100/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 182, stk. 2, første afsnit, sammenholdt med artikel 4, og
   ud fra følgende betragtninger:
   
               (1)
            
            
               De finske myndigheder har i brev af 6. oktober 2009 anmodet om tilladelse til i 2010 at yde producentstøtte for visse mængder frø og sædekorn af arter, der udelukkende produceres i Finland på grund af landets særlige klimaforhold.
            
         
               (2)
            
            
               Finland har anmodet om tilladelse til at yde hektarstøtte for visse arealer, der er tilsået med frø af sorter af Gramineae (græs) og Leguminosae (bælgplanter), der er opført i bilag XIII til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (2), med undtagelse af Phleum pratense L. (Timothy), og for visse arealer, der er tilsået med sædekorn.
            
         
               (3)
            
            
               Den foreslåede støtte bør opfylde betingelserne i artikel 182, stk. 2, i forordning (EF) nr. 1234/2007. Der er tale om sorter af frø og sædekorn, der anvendes til dyrkning i Finland, som er tilpasset landets vejrforhold, og som ikke dyrkes i andre medlemsstater. Kommissionens tilladelse bør kun omfatte de sorter, der er registreret i listen over de sorter, der udelukkende produceres i Finland.
            
         
               (4)
            
            
               Det bør fastsættes, at Kommissionen skal informeres om de foranstaltninger, der træffes i Finland for at overholde de maksimumsbeløb, der er fastsat i denne afgørelse.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   Finland må i perioden fra 1. januar 2010 til 31. december 2010 yde støtte inden for de maksimumsbeløb, der er angivet i bilaget, til producenter, der er etableret i Finland, og som producerer de sorter af certificerede frø og sædekorn, der er anført i bilaget.
   Tilladelsen gælder kun for sorter, der er registreret i Finlands nationale sortsliste, og som udelukkende dyrkes i Finland.
   Artikel 2
   Finland sikrer ved hjælp af en passende kontrolordning, at der kun ydes støtte for de sorter, der er anført i bilaget.
   Artikel 3
   Finland tilsender Kommissionen en liste over de certificerede sorter, der er tale om, og meddeler enhver ændring af denne liste og meddeler, hvilke arealer og mængder frø og sædekorn der ydes støtte for.
   Artikel 4
   Denne afgørelse anvendes fra den 1. januar 2010.
   Artikel 5
   Denne afgørelse er rettet til Republikken Finland.
   
      Udfærdiget i Bruxelles, den 19. februar 2010.
      
         
            På Kommissionens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 30 af 31.1.2009, s. 16.
   
      BILAG
      
         Frø
      
      Støtteberettiget: Areal, der er tilsået med frø af Gramineae (græs) og Leguminosae (bælgplanter), der er opført i bilag XIII til forordning (EF) nr. 73/2009, med undtagelse af Phleum pratense L. (Timothy).
      Maksimumsstøtte pr. hektar: 220 EUR
      Budgetloft: 442 200 EUR
      
         Sædekorn
      
      Støtteberettiget: Areal, der er tilsået med certificerede sædekorn af hvede, havre, byg og rug.
      Maksimumsstøtte pr. hektar: 73 EUR
      Budgetloft: 2 190 000 EUR